VDSS Sodba Psp 73/2024
Sodna praksa Višjega delovnega in socialnega sodišča, 2024-05-08

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

vdovska pokojnina - minimalna pokojninska doba - neizpolnjevanje pogojev

Ni sporno izpolnjevanje starosti oziroma pokojninske dobe tožnice kot vdove po pokojnem zavarovancu, temveč izpolnjenost pogoja minimalne pokojninske dobe iz 42. člena ZPIZ-2 na strani pokojnega zavarovanca, tega pa tožničin pokojni mož ne izpolnjuje.

Pritožba se zavrne in se potrdi izpodbijana sodba sodišča prve stopnje.

1. Sodišče prve stopnje je z izpodbijano sodbo zavrnilo tožbeni zahtevek na odpravo odločbe toženca št. zadeve: ..., št. dosjeja: ... z dne 20. 9. 2023 in da se tožnici prizna pravica do vdovske pokojnine.

2. Zoper takšno sodbo se zaradi nepopolno in nepravilno ugotovljenega dejanskega stanja ter nepravilne uporabe materialnega prava pritožuje tožnica.

Opozarja, da izpolnjuje pogoje za priznanje pravice do vdovske pokojnine, tj. starost v času smrti soproga, ob času njegove smrti je bila njegova zakonita soproga, pokojni mož jo je preživljal ves čas s svojo plačo, izpolnjuje predpisanih 15 let pokojninske dobe. Njeno zahtevo je po uradni dolžnosti tožencu posredoval nosilec bosansko-hercegovskega zavarovanja. Nepravilna je ugotovitev, da izpolnjuje le 12 let, 9 mesecev in 5 dni pokojninske dobe. Iz njene odločbe o upokojitvi v BiH je razvidno, da je v BiH dopolnila 3 leta, 8 mesecev, 26 dni, v Republiki Srbski 6 let, 0 mesecev in 19 dni. Ker ima pravico uveljaviti pokojnino po lastni izbiri, se je sama odločila, da želi imeti slovensko pokojnino tudi za vso delovno dobo iz BiH. Zahteva, da se ji prizna pravica do vdovske pokojnine kot vdovi pokojnega moža, ki je delal v Sloveniji.

4. Po preizkusu zadeve v skladu z drugim odstavkom 350. člena Zakona o pravdnem postopku (Ur. l. RS, št. 26/99 s spremembami - v nadaljevanju ZPP) pritožbeno sodišče ugotavlja, da je sodišče prve stopnje popolno in pravilno ugotovilo dejansko stanje in pravilno uporabilo materialno pravo. V postopku tudi ni prišlo do absolutno bistvenih kršitev določb ZPP, na katere pritožbeno sodišče pazi po uradni dolžnosti. Drugih kršitev pritožba ne očita.

5. Sodišče prve stopnje je presojalo odločbi toženca št. zadeve: ..., št. dosjeja: ... z dne 20. 9. 2023 in št. zadeve: ..., št. dosjeja: ... z dne 16. 5. 2023, s katerima je bilo odločeno, da tožnica nima pravice do sorazmernega dela vdovske pokojnine po pokojnem možu A. A. in da se njena zahteva zavrne.

6. Tako v predsodnem kot sodnem postopku je bilo sporno, ali so primarno izpolnjeni zakonski pogoji na strani pokojnega zavarovanca.

7. Iz dejanskih ugotovitev sodišča prve stopnje in listinske dokumentacije izhaja, da pokojni zavarovanec ni bil uživalec pokojnine, da z dopolnjeno skupno pokojninsko dobo v trajanju 12 let, 9 mesecev in 5 dni ni izpolnil pogojev za predčasno, starostno ali invalidsko pokojnino in da pokojni zavarovanec ni umrl za posledicami nesreče pri delu ali poklicne bolezni.

8. Sodišče je v 5. točki podrobno povzelo vso relevantno pravno podlago za odločanje v tem sporu, ki se nahaja v Zakonu o pokojninskem in invalidskem zavarovanju (Ur. l. RS, št. 96/2012 s spremembami in dopolnitvami) ter Sporazumu o socialnem zavarovanju med Republiko Slovenijo in Bosno in Hercegovino (Ur. l. RS - MP, št. 10/2008, 3/2011). Glede na vloženo zahtevo je pravna podlaga podana v 53. členu ZPIZ-2, ki določa pogoje, ki morajo biti za priznanje pravice do vdovske pokojnine izpolnjeni na strani vdove. V 52. členu istega zakona pa so določeni pogoji, ki morajo biti izpolnjeni na strani umrlega.

Pravico do vdovske pokojnine vdova pridobi le, če so izpolnjeni pogoji tako na strani vdove, kakor tudi na strani umrlega. Če na strani enega, bodisi na strani vdove ali na strani umrlega zavarovanca, pogoji določeni v ZPIZ-2 niso izpolnjeni, pravice do vdovske pokojnine vdova ne more pridobiti.

9. V tem sporu tudi po prepričanju pritožbenega sodišča na strani pokojnega zavarovanca niso izpolnjeni pogoji za priznanje pravice do vdovske pokojnine. Sodišče je pravilno presojalo izpolnjenost pogojev po 52. člena ZPIZ-2, ki določa pogoje na strani pokojnega zavarovanca.

10. Ob tem, da pokojni zavarovanec ni umrl za posledicami nesreče pri delu ali poklicne bolezni, bi moral izpolnjevati pogoj minimalne pokojninske dobe iz 42. člena ZPIZ-2, kar je ključno.

Izpis iz matične evidence zavarovancev potrjuje, da je v Sloveniji pokojni zavarovanec dopolnil le 2 leti, 11 mesecev in 20 dni pokojninske dobe, iz potrdila bosansko-hercegovskega nosilca zavarovanja pa 9 let, 9 mesecev in 15 dni pokojninske dobe.

Skupna slovenska in bosansko-hercegovska pokojninska doba pokojnega zavarovanca pa znaša le 12 let, 9 mesecev in 15 dni.

11. Sodišče je pravilno izpostavilo, da je imel pokojni zavarovanec v BiH v obdobju od 3. 5. 1992 do 14. 3. 1996 sicer priznano posebno dobo, dopolnjeno v BiH, vendar za priznanje pravice do vdovske pokojnine iz slovenskega zavarovanja te ni mogoče upoštevati, saj se upošteva le tista doba druge pogodbenice,

za katero so bili plačani prispevki. Tožnici pa je bila z odločbo bosansko-hercegovskega nosilca zavarovanja z dne 9. 7. 2020 priznana v BiH pravica do družinske pokojnine na podlagi 16 let, 11 mesecev in 25 dni bosansko-hercegovske pokojninske dobe, v katero je upoštevanih 9 let, 9 mesecev in 15 dni zavarovalne dobe.

12. Torej ni sporno izpolnjevanje starosti oziroma pokojninske dobe tožnice kot vdove po pokojnem zavarovancu, temveč izpolnjenost pogoja minimalne pokojninske dobe iz 42. člena ZPIZ-2 na strani pokojnega zavarovanca,

tega pa tožničin pokojni mož ne izpolnjuje.

13. Upoštevajoč obrazloženo je sodišče v skladu s členom 353 ZPP pritožbo kot neutemeljeno zavrnilo in potrdilo sodbo sodišča prve stopnje.

Da lahko vdova med drugim pridobi pravico do vdovske oziroma družinske pokojnine po pokojnem zavarovancu, če je ta izpolnil pogoje za pridobitev pravice do predčasne starostne oziroma invalidske pokojnine po tem zakonu, pri čemer se smrt šteje kot da je pri zavarovancu podana I. kategorija invalidnosti ali je bil uživalec predčasne starostne ali invalidske pokojnine iz obveznega zavarovanja ali uživalec pravic na podlagi invalidnosti iz obveznega zavarovanja (prvi odstavek), če je zavarovanec oziroma uživalec pravic po tem zakonu umrl zaradi poškodbe pri delu ali poklicne bolezni, pridobijo upravičenci pravico do vdovske oziroma družinske pokojnine po njem, ne glede na to, koliko pokojninske dobe je dopolnil (drugi odstavek).

Ob tem je navedlo kateri so pogoji za priznanje pravice do starostne pokojnine iz četrtega odstavka 27. člena ZPIZ-2, iz prvega odstavka 27. člena ZPIZ-2 in prvega odstavka 29. člena ZPIZ-2.

Do smrti bi moral dopolniti pokojninsko dobo 14 let in 4 mesece, kar predstavlja tretjino razdobja od dopolnjenega 20. leta starosti do dneva smrti (delovna leta, šteto delovna leta kot polna leta).

Dopolnjena pokojninska doba v nekdanji BiH v trajanju 3 let, 8 mesecev in 26 dni ter v Republiki Srbski v trajanju 6 let in 19 dni, skupaj 9 let, 9 mesecev in 15 dni. Iz potrdila srbskega nosilca zavarovanja pa izhaja, da pokojni zavarovanec v Srbiji ni imel pokojninske dobe.

Jo je na obrazcu BiH/SI25 kot zavarovalno dobo potrdila druga država pogodbenica.

Kamor je bila všteta tudi posebna doba v dvojnem trajanju 7 let, 2 meseca in 10 dni dopolnjena v BiH.

Do smrti bi moral dopolniti 14 let in 4 mesece pokojninske dobe, kar predstavlja tretjino razdobja od dopolnjenega 20. leta starosti do dneva smrti (delovna leta), iz dokumentacije pa je razvidno, da pokojninska doba pokojnega zavarovanca znaša le 12 let, 9 mesecev in 15 dni pokojninske dobe.

Zakon o pokojninskem in invalidskem zavarovanju (2012) - ZPIZ-2  - člen 27, 27/1, 27/4, 29, 29/1, 42, 52, 53

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.